



**Berg arbeidskirke**

15. og 16. mars 2025

**Kjære hemmelige agent!**

*****NB! Før du begynner å lese, er det viktig å vite at dette brevet er topp hemmelig og må kun leses av 2.- og 3. klassinger og foresatte.*

**Vi trenger deg som agent til å være med å løse oppdrag og mysterier!**



Derfor ønsker vi deg velkommen til Tårnagenthelg i Berg arbeidskirke lørdag 15. mars og søndag 16. mars!

Agentmøtet lørdag starter kl.12.00 og varer til kl. 16.30.

Sammen med andre agenter og agentledere skal du løse oppdrag for å finne mer ut av de store mysteriene i kirken. Det blir også tid til lek, sang og agentmat.



Søndag treffes vi igjen kl. 10.45 og gjør oss klar til Tårnagent-gudstjeneste kl 11.00. Her får du bl.a. utdelt agentbevis.

Familien din er også invitert til gudstjenesten.

Vi håper du har lyst til å være med!

Det er veldig viktig at du har på varme klær, siden vi skal være en del ute. Ull innerst, og utebukse, ytterjakke, lue, hansker/votter og varme sko er nødvendig! (Eventuelt regntøy om det regner).

Ta gjerne også på agentbriller/solbriller om du har!



**Hilsen – i all hemmelighet – oss i Berg menighet:**

**Agentpedagog Eva Vannum Seierstad**

**Sokneagent Kristin Stensrød Haugen**

Kjære foreldre/foresatte!

Berg menighet inviterer 2.- og 3. klassinger til å være Tårnagenter i arbeidskirken 15. og 16. mars. I løpet av helgen skal oppdrag og mysterier løses, og kirken skal utforskes, både utvendig og innvendig. Vi jobber med å få kommet opp i kirketårnet, men det er foreløpig ikke helt på plass, så greit å ikke skru opp forventningene helt ennå ☺

**Varme klær**I løpet av lørdagen blir det også til tid lek, sang og måltid.
Barna bor hjemme, men vil være sammen både lørdag og søndag.
Endel av lørdagen er vi utendørs. Barna må derfor ha på seg godt med klær etter vær.
**Ull innerst, og utebukse, ytterjakke, lue, hansker og varme sko er viktig.** (Eventuelt regntøy)
Det kan også være kult å ha på seg agentbriller(solbriller) om dere har.

**Delta på gudstjeneste**

Programmet lørdag varer fra kl. 12.00 til kl. 16.30. Søndag møtes vi kl. 10.45 og gjør oss klare til Tårnagentgudstjeneste som begynner kl. 11.00. Til gudstjenesten er alle velkomne. Agentene kommer til å spille en sentral rolle i gudstjenesten.

**Englevakter**

Vil du være Englevakt? En Englevakt er en som er med som voksenleder noen timer i løpet av helgen. Vi vil gjerne ha hjelp til bl.a. matservering, organisering av klatring om vi får det på plass, passe på i kjelleren når det er lek (air hockey, bordtennis m.m.) og til baking til søndagens kirkekaffe. Når du melder på barnet, kan du også skrive hvilken oppgave du eventuelt kan hjelpe med.

*Se informasjon om påmelding på baksiden 🡪*

**Påmelding**Påmelding gjøres på epost til menighetspedagog Eva: es293@kirken.no. Frist for påmelding er **mandag 10. mars**.

Påmeldingen må inneholde:

* Fullt navn på barnet
* Fødselsdato (holder med dag – måned – år)
* Navn og kontaktinformasjon på minst en foresatt
* Kan barnet være med begge dager? Gi i tilfellet beskjed om barnet bare kan være med en av dagene.
* Beskjed om allergier eller andre ting det er lurt vi vet om
* Kan du være englevakt? Hva vil dere bidra med?
	+ Kjøkkenet på lørdag
	+ Voksen i miljøet på lørdag
	+ Bake til kirkekaffen på søndag
	+ Annet?

 **Tips gjerne flere**Vi sender invitasjon til de 2.- og 3. klassinger vi har i vårt medlemsregister, altså de som er døpt i Den norske kirke eller som er trosopplæringsabonnenter. Men man kan også delta selv om man ikke er medlem. Kjenner du noen barn i denne alderen som ikke er døpt i Den norske kirke, men som kunne ha glede av å være med, er det bare å tipse dem.
Arrangementet er gratis.

Ta gjerne kontakt om dere lurer på noe!

**Med vennlig hilsen**Eva Vannum Seierstad
Menighetspedagog i Berg

Epost: es293@kirken.no
Mobil: 41761661